क'कराझार,फेब्रुवारि  2  : आसाम हादोरसानि मोन  6  गुबुन गुबुन गोजौ थाखोनि हारिसाफोरनो ट्रायबेल बिल  2019  खौ सोदांनानै सेडियुल ट्रायब बिमुंनि गनायथि होनो थाखाय मिरु सरकार आरो आसाम सरकारनि मावफारिया लानायखौ हेंथा खालामनानै कॉर्डिनेशन खमिटि अफ ट्रायबेल ऑर्गेनाइजेसन,आसाम ( CCTOA ) आफादआ आसामनि गुबुन गुबुन जायगाफोराव आखायाव बन्जार सावनानै हान्जा सुरनाय हाबाफारि लानायजों लोगोसे क'कराझार जिल्लायावबो आखायाव बन्जार लानानै हान्जा सुरनानै गोदान ट्रायबेल बिलखौ गोख्रोङै हेंथा खालामो ।गोबां गुबुन गुबुन ट्रायबेलफोरनि आफादफोरजों लोगोसे माखासे फरायसा आफादफोराबो बे हाबाफारिआव बाहागो लायो,बेनिनो माखासे आफादफोरा जाबाय - अल आसाम ट्रायबेल संघ,बड'लेन्ड जनजाती सुराक्सा मन्च,दुलाराय राभा फरायसा आफाद,गार' फरायसा आफाद,दुलाराय बर " फरायसा आफाद,पिपल्स जयेन एक्सन खमिटि फर बड'लेन्ड मभमेन्ट आरो गुबुन गुबुन आफादफोर ।